Gauteng-man in motor geskiet, verwurgArgieffoto ŉ Man in sy vyftigs is Vrydagaand dood in ŉ motor in Bedfordview aangetref. Annine Siddall, woordvoerder van ER24, het gesê hy is op die hoek van Buuren- en Van der Lindeweg aangetref. “Ons paramedici het hom omstreeks 23:00 in die bestuurdersitplek van die kar aangetref. Die venster was afgedraai en albei agterste vensters van die motor was gebreek,” het Siddall gesê. Die man het ŉ skietwond aan sy bors gehad. “Dit blyk ook dat hy verwurg is. Daar was niks wat vir hom gedoen kon word nie en hy is op die toneel dood verklaar.” Die polisie ondersoek die voorval.